ѽ пребл҃гі́й па́стырю и учи́телю на́шъ, ѻ́тче арсе́ніе!къ тебѣ̀ припа́даемъ и тебѣ̀ мо́лимся, моли́ся всеси́льному бг҃у ѡ по́льзѣ ду́шъ на́шихъ, и испросѝ на́мъ вре́мя на покая́ніе, да ѡчи́стившеся ѿ вся́кія скве́рны грѣхо́вныя, нбс̑нагѡ црс̑твія наслѣ̂дницы сподо́бимся бы́ти со всѣ́ми пра́ведными, ѿ вѣ́ка угоди́вшими гдс̑у на́шему іи҃су хрс̑ту̀, єму́же подоба́етъ вся́кая сла́ва, че́сть и поклоне́ніе, со безнача́льнымъ єгѡ̀ ѻц҃е́мъ и съ прест҃ы́мъ дх҃омъ, ны́нѣ и при́снѡ и во вѣ́ки вѣкѡ́въ